На основу члана 41. став 10. Пословника Владе („Службени гласник РС”, бр. 61/06-пречишћен текст, 69/08, 88/09, 33/10, 69/10, 20/11, 37/11, 30/13, 76/14 и 8/19-др. уредба), Министарство државне управе и локалне самоуправе објављује

**ИЗВЕШТАЈ**

**о спроведеној јавној расправи о Нацрту закона о допунама Закона о печату државних и других органа**

Одбор за правни систем и државне органе, на предлог Министарства државне управе и локалне самоуправе, донео је следећи закључак:

 - Закључак 05 број: 011-483/2021 од 20. јануара 2021. године, којим је одређено спровођење јавне расправе о Нацрту закона о допунама Закона о печату државних и других органа.

 Јавна расправа о наведеном нацрту закона, спроведена је од 21. јануара до 9. фебруара 2021. године.

 Програм јавне расправе о Нацрту закона објављен је на интернет страници Министарства државне управе и локалне самоуправе <http://mduls.gov.rs/obavestenja/javna-rasprava-o-nacrtu-zakona-o-dopunama-zakona-o-pecatu-drzavnih-i-drugih-organa/> и порталу е- управе, са позивом свим субјектима заинтересованим за питање примене квалификованог електронског печата у складу са Законом о печату државних и других органа, да дају примедбе, предлоге и сугестије ради унапређења текста Нацрта закона на e-mail адресу: tatjana.cabak@mduls.gov.rs и irena.otasevic@mduls.gov.rs. или путем поште на адресу: Министарство државне управе и локалне самоуправе, Београд, Бирчанинова 6.

У току трајања јавне расправе није било достављених примедаба, предлога и сугестија на текст Нацрта закона.

У Београду, 18. фебруара 2021. године